
A V I Z

asupra proiectului de Lege privind aprobarea Ordonanţei de urgenţã a Guvernului nr.37/2018 pentru modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene

În conformitate cu prevederile art.95 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată pentru aviz, în procedură de urgență, prin adresa nr.P.L.-x. 377/2018  din data de 18 iunie 2018, cu proiectul de Lege privind aprobarea Ordonanţei de urgenţã a Guvernului nr.37/2018 pentru modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene.
  Avizul comisiei va fi transmis Comisiei pentru mediu și echilibru ecologic și Comisiei pentru buget, finanțe și bănci care au fost sesizate în fond.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru transporturi şi infrastructură au examinat proiectul de Lege  mai sus menţionat în şedinţa din 03 iulie 2018.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege . 

În raport de conţinutul şi natura sa, proiectul de lege se încadrează în categoria legilor ordinare.
PREŞEDINTE,                                   SECRETAR,
Lucian Nicolae Bode
                        Marius Bodea
Expert parlamentar, Ruxandra Chiriac

